**Latvijas Bankas noteikumu projekta "Noteikumi par veidlapu Finanšu instrumentu tirgus likumā noteiktam paziņojumam par nozīmīgas līdzdalības iegūšanu vai zaudēšanu" anotācija**

|  |  |
| --- | --- |
| **Nosaukums** | Noteikumi par veidlapu Finanšu instrumentu tirgus likumā noteiktam paziņojumam par nozīmīgas līdzdalības iegūšanu vai zaudēšanu |
| **Dokumenta veids** | Latvijas Bankas noteikumi |
| **Izdošanas pamatojums** | Finanšu instrumentu tirgus likuma 61.2 panta septītā daļa. |
| **Mērķis un būtība** | Finanšu instrumentu tirgus likuma 61. panta pirmā daļa nosaka, ka persona paziņo par savu balsstiesību īpatsvaru, kad akciju iegūšanas, atsavināšanas, pamatkapitāla palielināšanas vai samazināšanas vai kādu citu notikumu rezultātā tas sasniedz, pārsniedz vai kļūst mazāks par 61. panta pirmajā un otrajā daļā noteikto slieksni.  Ar 01.01.2023. Finanšu un kapitāla tirgus komisija ir integrēta Latvijas Bankā un saskaņā ar Latvijas Bankas likuma pārejas noteikumu 4. punktu Latvijas Banka ir Finanšu un kapitāla tirgus komisijas mantas, finanšu līdzekļu, tiesību un saistību pārņēmēja. Noteikumi izstrādāti ar mērķi nomainīt kompetento iestādi uz Latvijas Banku. |
| **Leģitīmais mērķis** | Eiropas Vērtspapīru un tirgu iestāde (turpmāk tekstā – ESMA) ir izstrādājusi veidlapu paziņojumam par nozīmīgas līdzdalības iegūšanu vai zaudēšanu: *Standard form for major holding*s (22.10.2015., ref: ESMA/2015/1597). Veidlapas standarta forma pieejama interneta vietnes adresē: [Standard form for major holdings (europa.eu)](https://www.esma.europa.eu/document/standard-form-major-holdings). Tā kā ESMA izstrādātā veidlapas standarta forma nav piemērojama tiešā veidā Latvijā, to nepieciešams apstiprināt ar Latvijas Bankas noteikumiem. Lai ESMA izstrādāto veidlapu padarītu saistošu Latvijas finanšu un kapitāla tirgus dalībniekiem, FITL 61.2 panta septītā daļa dod deleģējumu Latvijas Bankai noteikt paziņojumam izmantojamo veidlapu, nosakot, ka to apstiprina Latvijas Bankas noteikumi. |
| **Samērīgums** | Izdodot noteikumus un ar tiem apstiprinot veidlapas paziņojamam par nozīmīgas līdzdalības iegūšanu vai zaudēšanu, tiek nodrošināts, ka personas paziņojumā ietvertā informācija ir konsekventa un sniedz ieguldītājiem skaidru priekšstatu par personas balsstiesību īpatsvaru.  Atbilstošākais veids, kā noteikt tirgus dalībniekiem vienotas un saistošas prasības, ir izdot tiem saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu piemērošanu. |
| **Spēkā stāšanās** | Nākamajā dienā pēc publicēšanas oficiālajā izdevumā "Latvijas Vēstnesis". |
| **Ietekme uz Latvijas Bankas budžetu** | Nav ietekmes. |
| **Administratīvā sloga un izmaksu novērtējums (tirgus dalībniekiem)** | Noteikumi papildu administratīvo slogu nerada, jo līdzīgi noteikumi ir spēkā šobrīd. |
| **Saistītie dokumenti** | Finanšu un kapitāla tirgus komisijas 2020. gada 22. decembra normatīvie noteikumi Nr. 245 "Normatīvie noteikumi par Finanšu instrumentu tirgus likumā noteiktās paziņojumiem par nozīmīgas līdzdalības iegūšanu vai zaudēšanu izmantojamās veidlapas apstiprināšanu". |
| **Saskaņošana ar Eiropas Centrālo banku** | Nav attiecināms. |
| **Saskaņošana ar citām publiskām un privātām personām** | Noteikumu projekts tiks publicēts Latvijas Bankas tīmekļvietnes [www.bank.lv](https://www.bank.lv) sadaļā "Sabiedrības līdzdalība", un par to būs iespējama sabiedrības līdzdalība. |
| **Saskaņošanas rezultāti** | Tiks aktualizēts pēc sabiedrības līdzdalības noslēguma. |